
Pareha Vaseur-Lepelaars 


Djasabra 17 sèptèmber dilanti pastor Andrzej Makowiec, famia i amistatnan Timothy Vaseur i Sandrine Lepelaars 
a bisa SI na otro den katedral na Playa Oranjestad Aruba. Di parti di BONERIANO nos ta deseá pareha Vaseur- 
Lepelaars tur kos bon, bendishon, felisidat i amor den e buelo matrimonial. Hopi safe landing. 


BBT tin 
hopi di 
skonde 

KRALENDIJK 
– 
E 
temibel mata bringamosa 
no ta asina notabel na Bo- 
neiru, kontrario na Kòrsou, 
na unda por haña e mata 
aki na hopi sitio. Den Parke 
Washington tin un área 
na unda tin algun mata di 
bringamosa, pa ta eksakto 
kaminda ku ta sali for di 
Slagbaai pa drenta Wash- 
ington bèk. Hopi hende 
konosé bringamosa for di 
e kuenta di Nanzi, kaminda 


Shon Arei a manda Nanzi 
bai rosa un mondi di brin- 
gamosa, sin ku e tin mag di 
grawatá su kurpa. Un mi- 
shon imposibel, pero Nanzi 
a nèk Shon Arei ku e storia 
di baka pintá. 
BONERIANO a kon- 
sultá su biólogo di kas, drs. 
Gerard van Buurt, pa haña 
sa mas di bringamosa. 
Bringamosa su nòmber 
sientífiko ta ‘Cnidoscolus 
urens’ Ántes tabata yam’é 


‘Jatropha urens’. 
E nòmber aki bo ta haña 
den publikashonnan mas 
bieu. Ta hañ’é den partinan 
seku di un área grandi, parti 
di Nort Amérika, Sentro i 
Sur Amérika i Karibe. 
Van Buurt ta splika: 
“Na nos islanan e ta yama 
bringamosa, na Venezuela 
pringamosa. Su spiñanan 
ta kontené un venenu ku 
ta basta fastioso. E ta hasi 
basta doló i bo por haña 


kentura di dje. Pa hende 
alérgiko p’e e por ta peli- 
groso. Mi mes konosé un 
persona ku tabata hunga 
gòlf riba e kancha di gòlf na 
Sta. Barbara na Kòrsou. Un 
bala di gòlf a drenta mondi 
y e'la bai buskele dal den 
un Bringamosa. El a drenta 
den un shòk i mester a hib’é 
hòspital ku ambulans.” 
Gerard van Buurt ta 
kere ku kaminda bo ta haña 
bringamosa ta dependé di 


e suela. Kasualmente e ta 
kòrda ku dia 17 di ougùstùs 
el a mira unu na Sta. Bar- 
bara, Boneiru. “M’a nota 
ku e tabata mas chikitu ku 
esunnan na Kòrsou i ku tòg 
e tabatin flor kaba. Esaki 
ya ta indiká ku e no tabata 
krese optimal.” 
Bishitantenan di Parke 
Nashonal Washington mes- 
ter tene kuenta ku tin brin- 
gamosa. Ta bon pa nan ko- 
nosé e mata aki. 


E fotonan aki di bringamosa ta saká un par di siman pasá den Parke Nashonal Washington pa fotógrafonan di BONERIANO. 


Komo un dje tiki lugánan na Boneiru 
Den Parke Washington tin bringamosa 


‘Señor ta mi wardadó, mi no tin falta di nada. 
Serka Dios mi alma ta na Pas, ta di dj’e mi salbashon ta bini’. 


Konforme boluntad di Dios, a bai sosegá den brasa di Señor 
nos kerida mama, wela, bisawela, tanta i amiga stimá 


Sra. Maria Odencia 
Semeleer-Thomas 
*28-04-1928 +16-09-2022 


Na nòmber di su yunan: 
Ezzard ‘Ezy’ i Enid Semeleer-Winklaar 
Edmundo ‘Eddy’ i Rosaura Semeleer-Quandt 
Rosaura ‘Chicha’ Semeleer 
Patricia ‘Tichi’ Semeleer 
Silvio ‘Chio’ Semeleer i amiga 
Nietunan, bisanietunan, tataranietu-nan na Boneiru, Aruba, 
Kòrsou i Hulanda. 
Subrino(a)nan na Boneiru, Aruba, 
Kòrsou i Hulanda. Ihánan, komader- i kompadernan, tur 
bisiña di Kaya Azteca, amiga- i konosinan. 
Famianan na Boneiru, Aruba, Kòrsou i Hulanda 
60 plus Flor di Orkidia, Dr. Lont, su verpleegster Cleta Cicilia, Z.W. Groep, personeel Mariadal 
afdeling Spoedeisende hulp i Sentebibu, S.V. Estrellas, B.T. Azteca i Young Boy’s. 


Ta risibi bishita di kondolensia, awe djamars 20 i djarason 21 di sèptèmber di 7’or 
pa 9’or di anochi na Kaya Azteca # 2 Nort Saliña. 


Akto di entiero ta tuma lugá djabierne 23 di September na parokia La Birgen di 
Coromoto na Antriol. 
Ta risibi bishita di kondolensia di 1’or pa 3’or, sigi pa un santu sakrifisio di misa. 
Despues ta hiba nos ser keri na su último lugá di sosiegu den santana katóliko na 
Playa. 


Despues di entiero NO por risibi bishita di kondolensia na kas. 


B.T. Azteca ta partisipá fayesimentu di 
sra. Maria O. Semeleer-Thomas 


mama di nos presidente sr. Ezzard Semeleer 
wela di nos kapitan Paolo Semeleer 


Nos ta deseá famia Semeleer hopi forsa ku e pérdida grandi 
aki. 
sra. Maria te despues..... 

KRALENDIJK – Ko- 
legio Ehekutivo, huntu ku 
partidonan di koalishon ku 
ta forma gobièrnu, a hasi un 
mal zèt pa mantené e tres 
rapòrtnan di investigashon, 
bou di kua e rotònde frakasá 
na Kaya Amsterdam, sekre- 
to. Esaki Harald Linkels ta 
trese dilanti di un komen- 
tario. 
Tantu gezaghebber Ri- 
jna komo diputado enkargá 
ku infrastruktura, James 
Kroon, ketu bai a anunsiá 
ku un investigashon at- 
ministrativo mester trese 
klaridat kiko a bai robes ku 
konstrukshon di e rotònde, 
ku na mitar kaminda a re- 
sultá ku tabatin midimentu 
malu i kosnan a bai robes. 
Mala lenga mesora a indiká 
ku sierto gobernante a tuma 
akshon pa no solamente e 
proyekto, pero tambe pa e 
diseño di e rotònde. 


Pueblo no mag sa 
Despues di 18 luna 
despues di a primintí, e 
rapòrt fi nal tei, pero e pue- 


Dor di skonde rapòrtnan di investigashon 
MAL ZÈT DI KOALISHON 


blo no mag sa kiko tin den 
dje. No por konkluí otro ku 
a tene e poblashon komple- 
to kabes abou. Kisas nunka 
kompletamente tabata e 
intenshon pa hasi e investi- 
gashonnan públiko i mester 
mira e primintimentu hasí 
pa tene e pueblo kontentu. 
Nunka anterior a sali 
asina penoso na kla ku 
tantu Kolegio Ehekutivo 
komo koalishon, tabatin 
asina tiki di aber ku trans- 
parensia. Hendenan ku ko- 
nosé e rapòrt, ta informá 
ku tin algun resultado den 
e dokumento sekreto ku 
di niun forma ta faborabel 
pa diputado Kroon, pero 
ku den su totalidat no ta 
di akuerdo, loke ta intere- 
sante. 
Pues di kon ke mantené 
e investigashon sekreto, di 
kua e resultadonan, ounke 
ku ta riba liña prinsipal, tòg 
mester kompartí ku e po- 
blashon. 
Entre tantu e debakel a 
kosta komunidat di Bonei- 
ru entre seis pa ochoshen 


mil dòler. Plaka ku awor no 
por destiná pa otro inver- 
shonnan, manera kombati- 
mentu di pobresa òf otro 
invershonnan ku ainda pa 
gran parti ta den situashon 
deplorabel, manera karete- 
ranan. 
E asuntu di rotònde no 
ta pará riba su mes. Kiko di 
pensa di e prosedura di pèr- 
mit rònt di Chogogo Resort 
i mas importante ainda e 
konseho positivo i seguida- 
mente negativo relashoná 
ku e pèrmit di Sunset Beach 
Resort? Sakamentu di pla- 
ka públiko pa iluminashon 
riba terenonan deportivo, 
sin prosedura di destaho? I 
henter e dokumento kompi- 
lá pa Ben Oleana tokante e 
desakuerdonan na Bonaire 
Holding 
Maatschappij? 
Tambe e resultadonan di e 
investigashonnan ku ketu 
bai pa gran parti ta tene 
sekreto. 


Hulanda mester kai aden 
Ta bira tempu pa gobièr- 
nu na Den Haag, pa medio 


di por ehèmpel Sekretario 
di Estado van Huffelen, 
pero tambe representante 
di Reino Hellmond, kai 
den e asuntu akí. Kamin- 
da ku na Hulanda mes e 
mas detayenan doloroso di 
gobernashon durante por 
ehèmpel debatenan parla- 
mentario ta sali na kla, Ko- 
legio Ehekutivo den sierto 
prosedura inkorekto i den 
sierto kasonan no atendé 
íntegro, dor di solamente 
bari bou di tapeit, sin ku no 
tin un gai ta kanta. 


Ta bunita ku gobièrnu 
hulandes ku semper ta pará 
kla ku dede hisá sí ta trata di 
entre otro bon gobernashon 
i transparensia. Ki sentido 
tin ku un kolegio ehekutivo 
òf un koalishon di gobièrnu 
den un munisipio partikular 
di Hulanda pa tur loke no 
ta na su agrado, atendé kui- 
dadosamente i sin kastigá. 
Henter e asuntu aki ta 
konfi rmá un biá mas ku 
kachó ku ta ladra no ta 
morde. Tampoko sí ta trata 
di kachónan di Den Haag. 


Siña di bo historia, 
kultura i naturalesa 


Gitta Lopulissa Leijnse, e ‘molukse’, ta na Boneiru. Si. Nos a top’é. E tin al- 
gun tempu aki. El a bisa mi ku e konosé Boneiru debí ku el a bishitá e isla aki 
na diferente okashon. Ta suegra di Tony Leijnse. Chacha a sera mi konosí 
kuné. Chacha a bisa mi ku ta trata di un bon kòki i pronto e ta den kushina na 
Arowak. Awor Chacha tin un bon sosten i nan ta bai pone kos pasa na Arowak 
denter di poko. E parti kushina ta bai bira interesante ku e kòki Gitta. Su spe- 
sialidat ta ámplio i e ta bai kompartí loke e por. Pues, pronto e ‘molukse’ Gitta, 
un bon kòki for di Hulanda, ta bai presentá su spesialidat aki na Boneiru, na 
Arowak, djis na pia di Subí di Colombia. 


NOS A TOPA 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djamars 20 sèptèmber 2022 


12.00 Herensia Korsou: 
Aminta Sprockel 
13.00 Aki Boneiru: 
Hasa koffi e ku Jacintha 
14.00 Herensia: 
Pim De Waal (Pinta) 
15.00 BAPA: 
Denise De Jongh Rekwest 
16.00 Aktualidat: 
Norbert Tadema 
17.00 Aki Boneiru: 
Li Anthony 
18.00 Herensia Korsou: 
Emiliano Ciriaco Daal 
19.00 Sitionan Marká : 
Saliñ a 


20.00 Herensia Korsou: 
Pedro Herman 'Hermanito' Narvaez 
21.00 Aki Boneiru: 
Entrega di Premio Kultural PBCCG 


2019 na Stichting Kunst en 


Cultuur van Bonaire 
22.00 Herensia: 
Tony y Shahaira Leijnse 
23.30 Puerto Latino: 
Luis Zárraga 


PONE DIOS NA PROMÉ 
LUGÁ DEN BO BIDA 
“Ma buska promé e reino di Dios i Su hustisia, …” Mateo 
6:33(BS) 


Un kunukero tabatin dos baka, el a bisa su kasá ku e ta bai 
bende e dos bakanan. Plaka di e promé ta keda pa nan dos 
i plaka di e otro baka nan ta duna na Dios. E siguiente dia 
e kunukero a kana drenta kas ku su kara tristu. Su kasá a 
puntr’é “kiko a pasa”, e hòmber a kontestá, “Dios su baka a 
muri”. 
Ora ku nos pone nos plan, deseo i nos programa na promé 
lugá, semper ta Dios su baka ta muri. Señor ta haña loke nos 
a sobra. 
E promé kos ku ta bira ménos ta nos tempu kunÉ, obedensia 
na djE. I tòg nos ta sigui hasi orashon pidiÉ pa bendishoná 
nos plan, deseo i programa. E palabra sekreto pa un bida 
viktorioso ta “promé”. Señor mester ta promé den nos bida. 
Promé ku mundu a eksistí ya Dios tabatei kaba. Nos por hasi 
hopi kos pa Señor, pero si E no ta na promé lugá, tur loke nos 
hasi no ta agrad’É. 
Den ‘baseball’ si bo dal un ‘homerun’, i keda sin pisa riba 
primera base, maske bo a pisa tur e otronan, bo ta ‘OUT’. 
Señor no ta aseptá di dos lugá den nada. Den shelu E ta na 
promé lugá. Ora nos amor p’E fria nos ta skùif E pone na 
di dos lugá. Den Revelashon 2:4 Señor a spièrta e iglesia 
di Efeso ku nan amor p’E a fria i ku nan mester drecha nan 
relashon kunÉ i bai bèk na nan promé amor. 
Kua lugá Señor tin den bo bida? 


Wilfred i Sigried Antersijn 
Produkshon PGM 


KRALENDIJK 
– 
Despues di tres aña tambe 
ainda Boneiru no a logra 
e reportahe di ehekushon 
pa stipulashon di e promé 
kuartal konforme e format 
bálido desde 2010. 
Esaki awor numa a sali 
na kla for di un karta pu- 
bliká di Kolegio di Super- 
vishon Finansiero, Cft. Dos 
biá Cft a manda e reportahe 


bèk i riba e di tres vershon 
ainda no ta riparabel. Asina 
tin algun pòst insufi siente 
aklará i pa 12 aña e susesi- 
vo di e relatonan anual di e 
kompanianan di gobièrnu 
no a keda entregá na tem- 
pu. Debí na falta di sifra, no 
por a husga sí realmente e 
resultadonan fi nansiero ta 
den liña ku e presupuesto. 
Riba papel durante e 


promé tres lunanan di e aña 
akí, Boneiru a realisá un 
sur plùs di 11 mion dòler. 
Esaki te ainda ta desvia for 
di e défi sit di 2 mion ku ta 
presupuestá pa henter aña 
2022. Apesar ku tin falta 
di un konstrukshon di e en- 
tradanan haltu inesperá, ta 
parse ku gobièrnu lokal ta 
bayendo duru riba un sur 
plùs pa fi n di e aña akí. 


Pa ﬁ n di e aña akí 
Boneiru bayendo 
duru pa sur plùs 


STINAPA ta risibiendo diferente notifi kashon di 
sambuyadonan preokupá di kolebra malu i morto. Rònt 
di 13 aña pasá Boneiru a eksperensiá mesun tipo di situ- 
ashon manera awor. Ta parse ku kolebranan ta murien- 
do atrobe. Personanan ku mira kolebra morto, por fabor 
reportá e tipo di espesie i lokalidat na info@stinapa.org 


Kolebranan 
ta muri 
KRALENDIJK 
– 
Ministerio 
di 
asuntunan 
ekonómiko i klima, re- 
markablemente tin hopi di 
skonde sí ta trata di e parti- 
sipashon di estado Bonaire 
Brandstof Terminals B.V. 
Mayoria di e dokumenton- 
an ku a pidi bou di preshon 
di e lei gobernashon habrí, 
Woo, solamente un parti a 
duna liber. 
E ministerio ta husga 
komo regla ku ta trata di 


BBT tin hopi di skonde 


informashon di un konku- 
rensia 
empresarial 
sen- 
timental. For di e inisio 
di BBT ya a trata e oper- 
ashon komo sekreto di es- 
tado. Asina miembronan di 
Tweede Kamer por a haña 
solamente konfi abilidat den 
e dokumento di negoshi. 
Segun e ministerio, a 
lanta BBT pa hasi e sumi- 
nistro di kombustibel seif 
na Boneiru, pero pasobra 
pafó di e gobièrnu lokal 


mester a lanta un empresa 
estatal apart, nunka algu a 
bira realidat. Loke ta tene 
e ministerio ya pa kasi dos 
aña for di un plan di WEB 
pa hasi produkshon di elek- 
trisidat 80% i redusí tarifa, 
sí a hinka un 20 mion euro 
asina den BBT. Banda di 
un maneho konektá na tres 
i un ofi sina monumental 
na Lange Voorhout na Den 
Haag, e empresa estatal ai- 
nda a logra tiki. 

Bondia. Spera boso a habri un 
siman kankan di ánimo. Dios 
bendishoná kada un di boso 
ku ta resa i kere den Señor. 
Kada ken ta liber pa skohe. 
Dianan ta bai. Covid-19 t’ei, 
pero danki Dios, poulatina- 
mente e kasonan a baha i 
nos por hiba un bida manera 
promé ku 2 aña pasá. 


*** 
Mi no por bisa bon, pasobra 
ya, kiko ta bon? Ora bo tin ku- 
minda tur dia i un otro ku no tin 
i abo no ta dun’é, esei ta bon 
bida. Mi no ta referí un hende 
na Boneiru, ku no tin kuminda 
i ami òf abo no ta dun’é. Na 
hopi parti di mundu hende ta 
sufri hamber pa gran parti di 
nan bida. Bida ta duru. Ta ora 
bo ta den bo sa kuant’or tin. 


*** 
Na Boneiru, te asina leu ku mi 
sa, hende no ta pasa hamber. 
Kisas nan por laga di kome 
bon algun dia, pero kosnan ta 
asina bon reglá ku hende ku 
ménos òf sin entrada mes, ta 
risibí sèn òf kuminda. Na hopi 
pais grandi, tantu pober komo 
riku, hopi hende ta pasa po- 
bresa, falta di kuminda, no tin 
lugá pa drumi anochi sosegá 
e kurpa. Djis algun mi a men- 
shoná. 


*** 
Na Boneiru ku tin masomé- 
nos 20 mil hende ta fásil pa 
sa ken ta ken i kon pa yuda. 
Paisnan grandi na unda tin 
miónes habitante, ta kasi òf 
imposibel duna tur hende algu 
di kome ku regularidat. Ami sa 
puntra mi mes tin biá ta dikon 
tin hende ku asina hopi sèn, i 
otro banda, un ku no tin ni pan 
pa e kome riba un dia. Ora 
bo pensa e kosnan ei, bo no 
ta kaba komprondé mundu. 
Momentu bo bai un restorant 
-- nos sa bon di nan-- ‘All you 
can eat’, òf riba barku, bo ta 
kome asina tantu ku kasi kasi 
bo ta rementá. Bo ke saka sla 
di e sèn ku bo a paga. 


*** 
Ami a tuma nota diferente bi- 
aha riba barku kuantu hende 
ta lanta laga mesa kankan 
di kuminda. Sí, ami tambe. 
Tur ta bai tirá afó. Djis pensa 
kuantu hende ta pasa hamber 
i muri pasobra nan no tin nada 
pa kome. Poko tempu ei mi a 
bai Medellín, mi ta mira hen- 
de ku hamber di bèrdat i ora 
mi sinta na mesa, sea mi ta 
kome tur òf duna nan loke mi 
sobra. Mi no por imaginá loke 
e hendenan aki ta biba aden. 


*** 


Guia di 
Hortikultura 


Servisio di Agrikultura, Krio i Peska (Dienst LVV) 
i Soltuna 2005 


Orígen i karakterístikanan general 
E ta originá na e partinan tropikal di Afrika. 
E ta sensitivo pa awa di irigashon ku muchu 
salu 


Variedatnan ku ta duna bon resultado 
na Kòrsou 
* Bettergro Blackeye pea : E tin resisten- 
sha kontra nematodo 
* #83-060 Cowpea 
* Zippercream 


Tin vários variedat lokal (landras): 
* Bonchi habon: Simia tin kolo shinishi- 
püs, e ta pari trempan, ta wanta hopi sekura, 
e rankanan ta rama i e ta pari bon. 
* Sloke: Simia krèm ku mancha maron, ta 
pari tempran, ta wanta sekura bon. E ta pari 
bon, pero ménos ku bonchi habon 
* Yangadó: simia kòrá den baliña lila-hel, e 
no ta wanta sekura bon. E ta pari ménos ku 
bonchi sloke 
* Bonchi kòrá: Simia kòrá den baliña lila, ta 
rama poko, baliñanan ta grandi, e no ta wanta 
sekura bon i e no ta pari hopi 
* Lisimbein: Simia hel den baliña lila, ta 
rama poko, baliña grandi, no ta wanta sekura 
bon, no ta pari hopi. 


Siklo di kultivo i irigashon 
E por krese sin irigashon. Planta ﬁ n di 
sèptèmber, kuminsamentu di òktober. Por 
kosechá bonchi bèrdè ﬁ n di novèmber i bon- 
chi seku kuminsamentu di desèmber. E ﬁ n di 
kosecha ta na ﬁ n di yobida. Ku irigashon por 
produsí durante enter aña. 


Mantenshon di e kultivo, kosecha i 
produkshon 
Hopi biaha sa plant’é den kombinashon ku 


maishi chikí of pinda. Por alkansá un produk- 
shon di 0,85 Kg pa m2 pa kada siklo di kultivo. 


Malesa i plaga 
*Lagadishi, yuana i konènchi gusta kom’é. 
P’e motibu ei ta bal la pena protehá bo mata- 
nan ku un rant ku ta opstakulisá traﬁ kashon 
di lagadishi riba e tereno. Bonchi (di) kunuku 
i bonchi largu ta sensitivo pa minadó, white- 
ﬂ y, pis-pis, dalakochi chiki bèrdè (Empoasca) 
i mildau 
* Minadó (Lyriomiza sativae): den e blachi 
tin tùnel ku un bichi di muskita di mas o mé- 
nos 1 mm di grandura, ku tin koló hel, ta bora. 


E tùnel ta kore manera un strepi blanku yen 
di kurva den e blachi, nan ta kuminsá smal i 
ta bira mas i mas hanchu. 
E insektisida mas apropiá ta Dipterex, un 
produkto kímiko spesial kontra e famia di 
insekto akí. Por kombatié tambe ku Cygon, 
Perfecthion òf Systemin òf Vydate L. Tambe 
por kombatié ku un di e siguiente insektisi- 
danan: Lannate, Dipterex, Permethrin, Decis. 
* Pis-pis: spùit ku sea Lannate, Actellic òf 
Carbaryl 
* Mildau: spùit ku sea Nimrod òf Dinocap 
* White ﬂ y: spùit Admire, Cygon, Applaud 
òf Ufonac 


Bonchi kunuku 
(Vigna unguiculata) 


Famia: LEGUMINOSAE 
Sinónimo (otro nòmber) 
Cowpea, Southern pea, Blackeye pea 

Pa info i komunikado den Extra/BONERIANO, 
USA MAIL: 
extrabon@gmail.com 


Nòchi Willem, konsehero di Union Sindikal Boneriano, USIBO 
Sindikalismo na 
Boneiru(31) 


Sindikalismo na 
Boneiru(31) 


E mihó deﬁ nishon di e konsepto 
integridat ta:” Hasi lo korekto tam- 
be ora ningun hende ta mirabo òf 
skuchabo” . I e mihó kantika den pa- 
piamentu ku ta mustra e mucha for 
di chikí pa e aktua korekto, tambe 
ora ningun hende ta wak e ta “Cha- 
belita”. 
Djamars 13 di sèptèmber den 
reunion di Konseho Insular na mi 
konsepto e mayoria ku nos a skohe 
demokrátikamente pa representá 
nos,inkluso gezaghèber a faya di 
pasa e tèst di integridat manera mi 
a deskribí esaki. E mihó forma pa 
defendé integridat ta di ser trans- 
parente. I den e kaso ku ta trata di 
asuntunan públiko ta bira aun mas 
importante pa apliká un di e prinsi- 
pionan fundamental di bon gober- 
nashon ku ta transparensha. 
Transparensha ta sirbi e aspekto 
di duna kuenta i rason di bo desi- 
shonnan ku bo tuma komo manda- 
tario i ku ta afektá e komunidat. I e 
transparensha aki ta bira aun mas 
importante ora ta reina duda pa 
ku aktuashon íntegro di nos man- 
datarionan òf kualkier funshonario 
públiko sirbidó di pueblo. I den e 
tres kasonan esaki sigur tabata i ta 
e kaso i mi ta splika. 
1. 
Bonlab. A retirá eks direktor 
di Bonlab pa mal maneho. Un mal 


maneho manera esaki a keda tresé 
dilanti ku a pone eksistensia di e 
laboratorio mas bieu aki na Boneiru 
den peliger di lo por kontinuá ku su 
operashon. Na yanüari 2023 e em- 
presa lo no tin fondo mas pa paga 
salario di su empleadonan i nos lo 
haña nos den e mesun situashon 
ku Bopec a pasa aden. Tur esnan 
responsabel lo bati nan atras baha 
bai i trahadó lo bai pidi sesantia ku 
pa esnan ku tin poko aña di servisio 
no ta niﬁ ká nada. I si e pareha di 
esnan ku lo pèrdè trabou ta risibí un 
entrada ku ta mes òf mas haltu ku e 
sueldo mínimo, e trahadó retirá no 
por haña ònderstant tampoko. 
Na novèmber aña pasá henter 
Konseho Insular a tuma un desishon 
ku lo mester tene dos laboratorio 
na Boneiru i pues ku Bonlab mes- 
ter keda eksistí. Bestuurscollege a 
tuma e mesun desishon i awor ku 
tin un dokumentu riba mesa pa a- 
tendé eksistensia di e laboratorio 
e mayoria den Konseho Insular ta 
vota pa mantené e dokumentu aki 
sekreto sin trese argumentu pakiko 
e mester keda sekreto. 
2. 
Plan di desaroyo Sunset. 
Dos diputado a vota kontra pa kon- 
struí sinku piso, miéntras un diputa- 
do huntu ku gezaghèber a vota na 
fabor. Aki tantu e posishon tumá pa 


e diputado i mui en espesial di parti 
di gezaghèber a lanta hopi speku- 
lashon riba pakiko a desviá for di e 
maneho. 
Spekulashonnan manera ta ken 
a primintí ken, ta dikon Sunset si i 
e otronan nò. E kaso a yega te na 
un moshon den Tweede Kamer in- 
struyendo gezaghèber pa aktua ku 
mas koutela ora ta trata temanan 
netamente politiko. 
E tema aki a hasi daño na e in- 
tegridat di nos gezaghèber. A paga 
un kònsultant pa intermediá i esaki 
a saka konkushon i duna rekomen- 
dashon. E plan di desaroyo lo mes- 
ter a indiká e akuerdo entre BOG i e 
desaroyadó di e proyekto pa loke ta 
altura di konstrukshon. 
Pues e klaridat di e asuntu aki 
ta poné riba papel i a base di aktua 
transparente komunidat lo a haña 
sa e bèrdat. Aki atrobe e mayo- 
ria a vota pa tene e dokumentunan 
sekreto sin trese ningun argumentu 
dilanti pa konvensé e dikon tené 
sekreto. 
3. 
Rotònde. Un rotònde ku 
a keda aprobá pa Ulanda a base 
di un pintura ku ta korespondé ku 
normanan internashonal pa loke ta 
trata konstrukshon di rotònde. Un 
hende den e direktorado di R & O a 
haña instrukshon pa kambia e pin- 


tura i schuif e rotònde for di su sitio 
original. Esaki a pone ku e rotònde 
a resultá chikí i lo no a sirbi pa trá- 
ﬁ ko grandi i pisá. Konsekuensia ta 
ku a kibra e rotònde i traha un T- 
kruising. 
A destruí entre 600 pa 800 mil 
dòlar i a dura mas ku un aña pa 
saka afó kiko a pasa realmente. Na 
vários okashon tantu e diputado 
lider di UPB komo e lider di MPB 
a splika na prensa ku no tin nada 
di skonde i ku lo saka afó kiko a 
pasa pa asina korigí i evitá e tipo 
di fayonan aki den futuro. 
Den e kaso aki tambe speku- 
lashonnan tabata grandi i sin duda 
a trese integridat di empleadonan 
públiko pero tambe di e diputado 
enkargá den duda serio. 
Nos no por konkuí otro ku Kon- 
seho Insular den su mayoria di 
MPB/UPB a laga un oportunidat 
pasa pa trese e transparensha den 
e kasonan aki i asina salbaguardiá 
integridat di gobernashon. 
E lès di e kansion di Chabelita 
pa tantu Bestuurscollege, inkluso 
gezaghèber i mayoria den Konse- 
ho Insular formá pa MPB i UPB ta. 
Transparensha t’ei solamente 
pa siña nos di aktua integro tambe 
ora ningun hende ta wak òf skucha 
nos. 


Transparensha 
i Integridat 

Basta dia sin tende di Djemi. 
E ta manera ketu e dianan aki. 
Awèl. Mala lenganan di ku el a bai 
biba na Klein Boneiru pa lucha pa 
nan pone e isla ei riba lista di outo- 
derminashon di Nashonnan Uní. 


+ 
Imágennan kaptá pa paul Brenneker 

Den e mundu akí sin balor 
tur kos ta materialisá. Abo pus- 
ta pa kambi’é 
E krísis dor di kua nos ta 
pasa ta un krísis di balor- 
nan. E deskomposishon so- 
sial ku nos ta eksperimentá 
den aktualidat, ta enserá tur 
e ámbitonan di bida diario. 
Te ainda di balornan, pa- 
sobra algu mester orientá e 
preferensianan i elekshonnan di 
sernan humano. Pero ta trata di 
balornan fáktiko, tambe yamá 
balornan di merkado, ku no ta 
distinguí entre lo bon i lo malu, 
ni entre lo hustu òf lo inhustu. 
Rashonalidat ekonómiko i 
pragmátiko a invadí tur kos. 
Nada ta bal riba su mes, sino 
pa su utilidat. 
· E otro na promé lugá no 
ta un ser humano sino un prob- 
abel kompetidor. 


· E obra di arte no ta bria 
pa su beyesa, sino pa e okas- 
hon pa invertí loke e ta pre- 
sentá. 
· Studia no ta un plaser, e 
ta un trámite pa gana mas pla- 
ka. 
Únikamente lo matemátiko 
i kuantifikabel ta opheto di sat- 
isfakshon. 
4 frente unda aktua pa por 
tin un sosiedat nobo 
1.Edukashon for di 
mucha: Ta impresindibel redis- 
eñá i bolbe eduká e sosiedat, 
kuminsando ku muchanan ku ta 
e pilar fundamental di futuro. Ta 
kuminsá edukando na kasa, 
den e konteksto familiar. 
2.Rèspèt komo base di e 
kombibensia sosial: Pa por 
tin un konsepshon positivo di 
bida, mester kuminsá na res- 
petá nos mes. Pa stima i res- 
petá otronan, mester kuminsá 
na stima i respetá nos mes, asi- 
na tambe mester respetá me- 
dio ambiente. 
3.Amor semper ta vense: 
No por sigui ta buskando es- 
nan responsabel di violensia, 
mas bien asumí kompromiso- 
nan tokante kiko nos por 


aportá pa minimalis’é. Insentivá 
amor entre semehantenan i no 
odio. Fomentá amor na patria 
i na famia. Famia ta base di e 
sosiedat. 
4.Ekonomia sosial pa e 
bon komun: Kooperashon, 
hustisia, equidad, konfiansa i 
toleransia. Balornan ku kua 
mester tene kuenta komo 
premisa di e berdadero desa- 
royo sosial. Sostenibel. 
Balornan, un kontesta pa e 
krísis moral i sosial. 
Balornan, moral i étika ta 
komplementá otro. Nan ta di- 
verso perspektivanan di un 


mesun realidat. Laga nos mira 
algun diferensia konseptual pa 
komprendé mihó e relashon 
entre e tres elementonan akí i 
nan implikashon den e kon- 
teksto sosial aktual. 
· Balornan: nan ta prin- 
sipionan ku ta permití nos ori- 
entá nos komportashon de fun- 
shon pa realisá nos komo per- 
sona. Nan ta kreensianan fun- 
damental ku ta yuda nos na 
preferá, apresiá i skohe un kos 
na lugá di otronan, òf un ko- 
mportashon na lugá di otro. 
Tambe nan ta fuente di satis- 
fakshon i plenitut. 
· Moral: ta e konhunto di 
reglanan ku nan ta apliká den 
bida diario i tur siudadano ta 
utilisá nan kontinuamente. E 
normanan akí ta guia kada in- 
dividuo, orientando su akshon- 
nan i nan huisionan tokante loke 
ta moral òf inmoral, korekto 
òf inkorekto, bon òf malu. 
· Étika: ta e taki di filoso- 
fia ku ta okupá su mes ku e 
estudio rasional di moral, bir- 
tut, deber, felisidat i e biba bon. 
E ta rekerí reflekshon i argu- 
mentashon. Étika ta studia kiko 
ta moral, kon un sistema moral 


ta hustifiká rashonalmente, i 
kon mester aplik’é despues na 
nivel individual i na nivel sos- 
ial. E ta ser definí komo e arte 
di biba, di sa kon biba, pues 
e ta e arte pa diserní loke ta 
kumbiní nos (lo bon) i loke 
no ta kumbiní nos (lo malu). 
E ta bini di latin ethicus, ku 
ta nifiká «kustumber». 
Manera nos ta mira étika 
ta diferente na moral, paso- 
bra moral ta basa su mes den 
obedensia na normanan, kus- 


4 prinsipio pa un mundu mihó 


Javier Fiz Pérez 


tumbernan i preseptonan òf 
mandamentunan kultural, 
herárkiko òf religioso, miéntras 
ku étika ta buska na funda- 
mentá e manera di biba atraves 
di e pensamentu humano. 
Sin embargo tur e konsep- 
tonan akí ta mará entre nan, nan 
mes ta responsabel pa kon- 
strukshon di e base ku lo guia 
kondukta di e hende, determi- 
nando su karakter, su altruismo 
i su komportashon denter di su 
sosiedat. Su kondukta ta ser 


formá ku implementashon di 
balornan sosial ku poko poko 
ta kombertié den un bon si- 
udadano, respetando su 
derechonan i kumpliendo ku 
su debernan. 
Lo mas importante ta e 
dimenshon spiritual di e 
ser humano, e vishon di fe 
alimentá pa e berdadero 
amor humano i spiritual. 
Den horizonte di bida tin 
sentido ora lo material ta 
okupá e importansia hus- 
tu den desaroyo di sosie- 
datnan teniendo presente 
ku e berdadero kresemen- 
tu i realisashon ta inisiá 
ora nos deskubrí den otro- 
nan presensia di e Divino. 


Orario Misa Dekanato di Paribe, Mei Mei i Pabou 

Nos pueblo 
ta sangrando 
Pa: Nòchi Willem 


**Pobresa ta batiendo na porta di nos tur. No sola- 
mente na porta di e klase mas abou na salario òf ku 
ta risibí ònderstant i penshun di behes, pero tambe e 
klase media tin problema pa kumpli mensual ku nan 
obligashonnan fi nansiero. 
I den tur e sufrimentu aki, nos Konseho Insular, 
nos representantenan di pueblo ku nos a skohe pa wak 
nos interesnan, a sinta oranan largu djamars anochi sin 
APSOLUTAMENTE NINGUN RESULTADO na in- 
teres i bienestar di e pueblo. Kasi 7 mion dòler pará 
morto i pueblo ta sufri. Fui, fui i mas fui. 


Balentina Blokkenfabriek 


ta buska 
1 techniek operator 


Pa mas inf. 
tel. 717-8910 


Wingson B.V. 


ta buska 


1 Kòki 


Pa mas inf. tel. 717-7415 


Barbas Construction 


ta buska 
Metselaar 


Pa mas inf. tel. 782-3456 / 785-7071 


KRALENDIJK – Arthur 
Sealy, den su komentario 
semanal, ta indiká ku e si- 
man aki Boneiru mester tin 
un diputado nobo komo ku 
diputado Nina den Heyer 
a tuma retiru i ta bai pa un 
funshon nobo. 
E zèt di retiru ta pa kita 
atenshon for di e rapòrtnan 
ku a bira sekretu. 
Ta lógiko ku mester 
evaluá maneho di e diputa- 
do riba su portafolio ku ta 
enserá asuntunan sosial i 


Zèt di retiru di Nina 
Kita atenshon for di rapòrtnan sekreto 


bienestar, ainda ta un pun- 
to na horizonte i pobresa a 
krese. Salubridat Públiko a 
kore ku direktor i di Bon- 
Lab ku ayudo di direktor di 
FCB, segun Sealy. 
Sealy ta skirbi: “Du- 
rante pandemia diputado 
tabata mas ousente ku pre- 
sente. Kultura a bira un 
show ku e skeze di himno 
i selebrashonnan di Dia di 
Bonaire ku gastamentu di 
plaka ku kada aña unifòrm 
nobo i regalo. Enseñansa 


tin, spesial e partinan di 
akohida i krèshnan, kon- 
fl ikto di interes djis lesa 
Bonaire.Nu, e programa 
BES(t) 4 Kids parse di ta 
logrando.” 
Bibienda 
Popular 
ta 
den man di hefe di FCB 
i diputado no tin nada di 
bisa. Diputado i hefe di 
FCB ta MPB ku kisas lo 
keda premiá ku un bi- 
blioteka riba tereno di FCB. 


Den e aparato gubernamen- 
tal no a bini ningun kambio 
di kultura. Dia di Rincon a 
bai pa un grupo i pone Bu- 
buchi Janga un banda. Kiko 
ta e resultado di Akuerdo di 
Kralendijk. 
E krísis kousá pa diputa- 
donan di MPB den asuntu 
di sinku piso, a tira falta 
riba gezaghebber i diputa- 
do Kroon, Sealy ta trese 
dilanti. Dia di Boneiru, di 


akuerdo ku Sealy, e kosnan 
bunita tabata aktuashon di e 
muchanan i spich di geza- 
ghebber, sobrá inkluso e 
djengel di MPB, tabata bla 
bla bla. 
Un kos ta sigur ku den 
OCW tin profeshonal ku 
ku no ta sigui òrdu siega- 
mente. Pues Nina kuminsá 
kore stazje serka Nolly awe 
mes i duna bo lider e kar- 
tera di diputado. 

KRALENDIJK – Bo- 
neiru, St. Eustatius i Saba, 
e último aña a generá 24% 
ku panel solar i mulina di 
bientu. E siman akí den 
‘Sifranan fuerte’, Ofisina 
Sentral di Statistik, CBS, a 
publiká e datanan nobo. 
Gran parti di produk- 
shon di elektrisidat na Kari- 
be Hulandes ta generá for di 
fuentenan renobabel, ku na 
2018 e punto mas haltu ku 
un akshon di 33 porshento. 
Desde e tempu ei, Europa 
Hulandes a kuminsá na un 
kareda pa gana tereno. 
Desde 2020 e akshon di 
elektrisidat renobabel na 
Europa Hulandes ta mas 
haltu ku Karibe Hulandes. 
Esaki nan ta hunga un ròl 
ku na Karibe Hulandes no 
ta konta koriente di panel- 
nan solar na kas i empresa, 
loke sí ta e kaso na Europa 
Hulandes. 


St. Eustatius 
E produkshon di elek- 
trisidat total di e tres isla- 
nan Karibe Hulandes, na 
2021 huntu tabata 156,2 
mion kilowattuur, di kua 24 
porshento a bini di fuent- 
enan renobabel. Na 2018 
produkshon di elektrisidat 
for di fuentenan renobabel, 
a alkansá e punto di mas 
haltu, 33 porshento. 
E produkshon di elek- 
trisidat di St. Eusatius e úl- 
timo aña tabata 16,3 mion 
kilowattuur. Di esaki 5,2 
mion kilowattuur tabata di 
elektrisidat renobabel, òf 
tambe 32 porshento. 
Na 2018 e akshon di 
elektrisidat renobabel a al- 
kansá 45 porshento, esun 
di mas haltu. E kaida na 
2020 i 2021, tabata huntu 
ku mantenshon di e insta- 
lashonnan. E elektrisidat 


‘Sifranan fuerte’ di CBS 
24% di energia generá ku panel 
solar i molina di bientu 


akí tabata produsí prinsi- 
palmente pa medio di panel 
solar. Generashon di ener- 
gia solar a kuminsá na 2016 
ku e promé fase di un parke 
solar. Na novèmber 2017, a 
entregá e segundo fase, dor 
di kua e produkshon di e- 
nergia solar a oumentá riba 
e isla. Durante dia e parke 
solar ta kumpli ku e nesesi- 
dat kompleto di elektrisidat 
di e isla. Anochi i durante 
sirkunstansianan di tempu 
no faborabel manera nubia, 
e sistema ta konektá ou- 
tomátikamente riba e gen- 
eratornan disel ku ta e tuma 
produkshon over. 


Boneiru 
Aña pasá e produkshon 
di koriente na Boneiru ta- 
bata 130,6 mion kilowat- 
tuur. Di esaki 29,2 mion, 22 
porshento, tabata renoba- 
bel. Kasi tur elektrisidat 
renobabel, 99 porshento, 
tabata produsí ku mulina 
di bientu. Panelnan solar a 
produsí e porshento sobrá. 
Na 2014 e produkshon 
di elektrisidat renobabel na 
Boneiru tabata na su punto 
mas haltu, 42 porshento. 
Den e añanan ku a sigui 
esaki tabata banda di 30 
porshento. 


Saba 
E aña ku a pasa e produk- 
shon di elektrisidat na Saba 
tabata 9,2 mion kilowatt- 
uur. Di esaki 3,3 mion kilo- 
wattuur tabata renobabel. 
Esaki ta 36 porshento di e 
produkshon total. 
Saba entre tantu tin dos 
parke solar. E promé a bira 
operashon te na febrüari 
2018 numa i e di dos en- 
trante febrüari 2019 i por 
mira esaki bon den e sifran- 
an di produkshon. 


Pa info i komunikado den Extra/BONERIANO, 
USA MAIL: extrabon@gmail.com 

Awendia 
Google 
ta 
ofresé e posibilidat pa hasi 
tradukshon di un pa otro 
idioma. 
Pero mester tene kuidou 
ku Google Translate. 


E steker aki ta papia pa 
su mes. Mira kon Google 
Translate a tradusí nòmber 
di e pais Turkia na spañó. 
E ta referí na un proyek- 
to trahá na Turkia. 


Komo parti di limpiesa 
anual di SELIBON, a or- 
ganisá un limpiesa bou di 
laman na Waf Chiku Mer- 
celina durante fin di siman. 
Boluntarionan a yena un 
makutu ku liña di piska. 
Tin mas pa piki i ta spe- 
ra di bai pronto. Danki na 
Dive Friends Bonaire pa 
spònser e tankinan i Haven- 
meester pa e pèrmit. 


Limpiesa bou di laman 


**22 di sèptèmber ta 
kuminsá e di 10 edishon 
di Boneiru Kulinario. 
Un bon inisiativa pa 
promové restorantnan na 
Boneiru. Ku e preis di 
39,50, klaramente esaki 
no ta algu pa tur hende, ni 
parti di e plan di kombati- 
mentu di pobresa. 
Naturalmente mi sa 


ku meta di un restorant 
ta pa gana plaka i no hasi 
trabou sosial. Pero awen- 
dia ku subida di preis tur 
kaminda, nos komo siu- 
dadano mester ta krítiko i 
bòltu kada 10 plaka, sòri 
kuarter. Ora ami kaba 
bòltu kada 10 plaka, tin 
sufisiente lugá na Boneiru 
pa kome muchu mas 


Bo tin keintura, doló di garganta òf kualke 
otro síntoma relatá na Covid-19 ? 


Keda bo kas i yama 0800-0800. Mantené e 
instrukshonnan di higiena. Kome salú, drumi 
sufisiente i move regular pa hisa bo 
resistensia. 
Kuida bo mes i esnan rondó di bo. 


TENE KUENTA 


Resultado di ‘Google Translate’ 


No pa tur hende 


Pa: Rudy 

KRALENDIJK 
– 
Atraves di añanan Newsner 
a konta hopi storia inkreibel 
tokante 
muchanan 
spe- 
sial, ku a sobrebibí kontra 
tur espektativa. Pero poko 
storia a toka kurason di e 
lesadónan manera esun di 
Tomm Tennent. 
Algun di boso kisas ta 
kòrda ku Tomm a nase ku 
sufisiente kueru pa kubri 
kurpa di un mucha di sinku 
aña. E mucha pues a bini 
na mundu ku ploi ku dòk- 
ternan a bisa ku algun asina 
nunka anterior nan a mira. 
“Tempu ku el a nase mi a 
spanta hopi. 
Mi no a pensa ku ta un 
hende òf un beibi, por a 
parse asina,” Tomm su tata, 
Geoff Tennent, na 2003 a 
konta den e programa di 
televishon 60 Minutes Aus- 
tralia. 
Desde su nasementu re- 
markabel, a bira un biahe 
no pronostiká pa Tomm i 
su famia, pero sí awe nos 
mir’é, ta difísil pa wanta 
lágrima. 


E mucha úniko 
Tomm Tennent a nase ku kueru di un mucha di sinku aña 


Misterio médiko 
Tempu ku Tomm a nase 
na 1993 na Oustralia, su 
mayornan a realisá nan mes 
lihé ku e ta un beibi spesial. 
Pero promé ku el a nase, 
niun hende por a asumí ku 
a deskribí nan mucha komo 
un misterio médiko. For di 
echo sinembargo a resultá 
ku no tur kos tabata manera 
nan mester ta. 
Momentu ku mayornan 
di Tomm a tende esaki, nan 
no tabata sa sí nan lo keda 
ku e mucha. “Mas biá nos 
a papia tokante esaki i a 
yega na e konklushon ku 
simplemente nos mester 
biba kuné,” tata di Tomm ta 
bisa. 
Apesar di tur tèst i in- 
vestigashon, niun hende 
por a imaginá e seriedat 
di Tomm. Su mayornan a 
duna di konosé ku nan ta- 
bata spantá tempu ku nan a 
mir’é pa promé biá. 
Mama di Tomm, Deb- 
bie Tennent, a spanta mo- 
mentu ku el a mira su yu 
drumi riba su pechu den 


sala di parto. “Mi kurason a 
kuminsá bati duru, pero na 
mes momentu tabata dushi 
pa ten’é i hunga kuné,” el 
a atmití. 


Mucha úniko 
Pero Tomm tabata asina 
úniko ku investigadónan e 
tempu ei a disidí pa invertí 
plaka i tempu pa studia kiko 
tabata su malesa, den un in- 
tento pa solushoná e miste- 
rio rònt di su situashon. 
Tempu ku el a krese, 
Tomm tabata dilanti algun 
reto. E tabata stimá i popu- 
lar den su sitio di nasemen- 
tu, pero algun hende no por 
a yuda pa tent’é, prinsipal- 
mente tempu ku el a bai 
skol. Tambe muchanan no 
ke a hunga kuné. 
Pero e no a laga es- 
akinan deskurash’é i no a 
tarda muchu ku Tomm a 
haña hopi amigu i a resultá 
kompletamente aseptá i in- 
tegrá na su skol. Durante 
e añanan ei e tabata ainda 
poko straño, ounke ku e no 
tabata asina visibel manera 
tempu ku el a nase. 
Na 2003 a puntr’é sí e 
ta preokupá tokante kon su 
amigunan ta mir’é, Tomm 
a kontestá: “No realmente, 
pasobra nan ta mi amigu i 
ku realmente no ta importá 
kon mi ta.” 
Tomm a konta tambe na 
60 Minutes ku e ta un per- 
sona amikal, yen di amor, 
momentu ku e mira den 
spil. Tin biá hendenan ta 
bisa ku mi ta aparensia di ta 
trankil, tin di nan ta bisa ku 
mi ta mustra trankil i tin biá 
nan no ta bisa nada.” 


Orguyoso 
E mayornan di Tomm 
naturalmente semper tabata 
orguyoso di nan yu parti- 
kular. “E ta un bon mucha, 
wak kiko ya el a alkansá, e 
ta bai bon na skol, e ta hasi 
tur kos bon,” su tata ta bisa. 
Su mayornan ta bisa ku 
desde e momentu ku el a 
nase, nan tabata sa ku nun- 
ka nan mester skond’é. Nan 
ta kere ku bunitesa ta bini 
di paden i mas aleu e kueru 
ta bai na e superfisie. 


Tomm awendia 
Awe ta 28 aña pasá ku 
Tomm a nase i dòkternan 
tabata wak straño. Despues 
di e dokumentarionan hopi 
hende inkreiblemente ke sa 
kon a sigui ku e mucha ku 
un sonrisa grandi i un kueru 
ekstremo. Sinembargo tin 
hopi entrevista ku a sigui 
ku media tradishonal. 
Un bista lihé riba media 
sosial ketu bai ta indiká tiki 
tokante e bida ku awendia 
Tomm tin. Riba su página 
di Facebook parse ku e ta 
kasá ku e amor di su bida, 
Hannah. E pareha ta parse 
di ta kontentu i nan ta biba 
na Frankston, un bario pafó 
di Melbourne na Oustralia. 
“E bida ta simpel. Bo 
ta hasi eskoho i bo no ta 
mira patras,” ta un ekspre- 
shon ku Tomm a pone riba 
su página di Facebook i ku 
probablemente ta su mane- 


ra di pensa i resumí henter 
su bida. 
Ta tòg bunita pa mir’é 
awendia, ku mesun son- 
risa bunita ku 20 aña pasá. 
Tomm ta hopi inspirativo. 
“Mi ta asina kontentu ku e 
ta bini di un famia fantás- 
tiko i ku e trat’é igual ku 
kualke otro mucha i ku e 
tin ku kondusí su bida fe- 
lis na su kasá. Tempu ku a 
puntr’é kiko a ke kambia 
na su mes, el a kontestá: 
“Probablemente nada. E ta 
kon nos ke mira nos mes.” 


Reto enorme 
Na tur Tomm a pasa al- 
gun luna den sentro mé- 
diko, kaminda a hasi tur 
tipo di tèst kuné, Sientí- 
fikonan tabata pará dilanti 
reto enorme. Mirando ku 
Tomm tabata e promé mu- 
cha registrá ku a nase ku 
asina tantu kueru, e no ta- 
bata ningun presedente. 
Naturalmente e tabata un 
tempu hopi difísil pa famia 
Tennent. Ningun mayor di 
un beibi resien nasé ke pe 
pasa lunanan den hospital, 
ku tur e konsekuensianan 
di esaki. Geoff i Debbie 
sinembargo a haña ener- 
gia momentu ku nan mira 

KRALENDIJK – Hoba 
ta un fruta hopi deskonosí 
na Boneiru. Den fin di siman 
Bòi Antoin di BONERIA- 
NO a risibí un saku yen di 
hoba serka un konosí ku tin 
un palu di e fruta aki den su 
kurá di kas. El a saka foto 
di e hobanan i pone riba su 
kuenta di facebook, loke a 
provoke hopi reakshon, for 
di kua ta resaltá ku hopi 
hende, asta boneriano mes, 
no konosé e fruta aki i tin 
gana di purb’é. 
Palunan di hoba ta hopi 
skars na Boneiru. Frater 
Arnoldo a skirbi ku no por 
haña palu di hoba na Aruba, 
miéntras ku na Kòrsou e ta 
hopi skars. 
Den su buki 'Handle- 
iding tot het gebruik van 
inheemse en ingevoerde 
planten op Aruba, Bonaire 
en Curaçao' (1967) Arnoldo 
a informá ku na Boneiru por 
a haña palu di hoba banda 
di Gotomeer, Wekuwa i be- 
sindario, Dospos. 


Meimei di e ruinanan 
aktual di e anterior lanthùis 
Karpata tin dos palu di 
hoba. Nan ta keda na man 
drechi despues di e porta 
dilanti. 


Roi Hoba 
Bòi Antoin a splika: 
“Den área di Lasana tambe 
tabatin palu di hoba. Na 
e sitio asta tin un roi ku e 
nòmber Roi di Hoba. Pero 
den mas área na Boneiru tin 
palu di hoba den naturalesa, 
pero tambe den algun kurá 
di kas. Na LVV ta bende 
matanan chikitu di hoba ku 
bo por planta den kurá.” 
E nòmber sientífiko di 
hoba ta Spondias mombia 
L. Na ingles nan ta yam'é 
'Yellow plum', loke ta in- 
diká klaramente ku por 
haña hoba den otro paisnan 
tambe. 
Un palu di hoba por 
krese bira te 10 meter. 
E ta hopi resistente kon- 
tra sekura i bientu. Por 


propagá (planta) hoba ku e 
simia, pero ta relativamente 
fásil tambe pa stèk e palu 
aki. E ta krese riba tur tipo 
di suela, pero e tin prefer- 
ensia pa suela ku ta kontené 
kalki. 
E fruta di hoba por ta hopi 
zür. Esaki ta varia pa palu. 
Meskos ku tamarein. Hoba 
ta famia di makaprùim, 
pero makaprùim ta im- 
portá, miéntras ku hoba ta 
endémiko, pues di nos mes. 
Den 
su 
publikashon 
ku nòmber largu 'Hand- 
leiding tot het gebruik van 
inheemse en ingevoerde 
planten op Aruba, Bonaire 
en Curaçao', frater Arnoldo 
ta skirbi basta amplio to- 
kante e palu i matanan ku e 
ta deskribí. 
Entre otro e ta splika ku 
si por usa e palu mes pa otro 
uso, manera kima karbon 
òf traha muebel. Pa loke ta 
trata e palu di hoba e ta sp- 
lika ku e ta putri lihé i pues 
no por hasi masha kuné riba 


e tereno aki. 


Reakshon 
Interesante pa lesa e 
reakshonnan riba e kuenta 
di facebook di Antoin: Mar- 
vis George a skirbi: “Mi tin 
masha gana pa kome hoba 
atrobe. Hopi tempu pasá, 
for di mi hubentut, mi a 
kome nan na kunuku di mi 
wela.” 
Clarita Hagenaar, kende 
ta move hopi den mondinan 
di Kòrsou, a splika ku hoba 
ta skars riba e isla ei. Tòg el 
a yega di topa algun palu, 
por ehèmpel na Skèrpènè i 
na Bándabou. 
Glenn Sulbaran, kende 
ta biba na Kòrsou, tabatin 
un komentario interesante: 
“Segun mi hoba òf oba ta 
un fruta kasi idéntiko ku 
makaprùim. 
Tin algun diferensia se- 
gun mi. E koló di hoba ta 
hel i makaprùim ta kòra bai 
kòrá kimá. 
E palu di makaprùim 


no ta bira hopi haltu kom- 
pará ku esun di hoba. E ta 
mas kòrtiku ku takinan ku 
ta plama. Un tiki manera 
e palu di ‘pompelmoes’ i 
figo. Ora e frutanan kumin- 
sá hecha e blachinan ta kai. 
E palu di hoba sí por bira 
basta haltu.” 
Segun Glenn, e delaster 
biá ku el a mira un palu di 
hoba ta 53 aña pasa den e 
mondi dilanti di playa Je- 
remí, pegá ku e edifiso ku 
a bira ruina. Maurice Adri- 
aens, hefe di LVV, a indiká 
ku na LVV nan ta bende 
mata chikitu di hoba ku por 
planta den kurá. 


Hopi hende tin gana di purb’é 
Hoba ta un fruta hopi deskonosí 


nan beibi fuerte. Tomm 
semper ta ketu, un mucha 
stimá, inkonsiente total di 
su malesa. 
Entre tantu dòkternan 
a keda hasi tur kos ku nan 
tabata por pa haña un solu- 
shon pa Tomm su problema 
médiko. 
Despues 
di 
investi- 
gashon profundo, nan e 
deskubrí algun direpente. 
E ekspertonan a mira un 
konekshon entre e apa- 
rensia di Tomm i e rasa di 
kachó chines Shar Pei. 
E deskubrimentu akí a 
hiba nan na algun kontesta. 
Investigadónan a desku- 


brí ku e nivel di ‘hyaluron- 
zuur’ ku a haña den Tomm 
su kueru, ta shen biá mas 
tantu ku normal, meskos ku 
serka yunan di Shar Pei. 
Mirando e nivelnan di 
‘hyaluronzuur’ serka Shar 
Peis ta baha konforme nan 
ta krese, dor di kua nan ta 
haña un kueru normal, dòk- 
ternan a spera ku esaki lo ta 
e kaso tambe pa Tomm i es- 
aki a resultá tambe e kaso. 
Segun su dòkter, An- 
drew Ramsden, e malesa 
probablemente lo disparsé 
konforme Tomm krese i e 
tabatin rason. 

KRALENDIJK – E pro 
medio di entrada pa gasta 
na Boneiru na 2020, den e 
barionan Sabadeco i Nawa- 
ti Nort, tabata mas haltu. 
Den e barionan aki e 300 
kasnan kada unu pro medio 
tin 43 mil te 52 mil dòler pa 
aña pa gasta. Esaki Ofisina 
Sentral di Statistik, CBS, a 
kalkulá. 
E aña anterior tambe e 
dos barionan aki pro medio 
tabata gana mas, nan en- 
tradanan a bai sí algu atras. 
Di kasi 60 mil dòler pa 
52 mil dòler na Sabadeco i 
kasi 47 mil dòler na Nawati 
Nort. 


Ku e sumanan akí kas- 
nan di famia den e barionan 
akí ta hopi haltu di e pro 
medio di 32 mil dòler na 
Boneiru. 
Ta haña e entradanan 
mas abou den e barionan 
Antriol Pabou i Antriol Pa- 
riba. Kasnan di famia den 
e barionan akí ta gana pro 
medio algu mas tantu ku 27 
mil dòler pa aña. Na 2019 
tambe e barionan akí a sera 
ku hendenan a bai atras pro 
medio. 


Entrada pa gasta 
E entradanan pa gasta di 
e kasnan di famia ta formá 


Den bario poder kompará ku bario riku 
Hendenan tin ménos ku 
mitar pa gasta 


dor di e entrada di trabou 
bruto, 
propio 
empresa, 
kapasidat, kompensashon i 
tarea risibí, premi di segu- 
ro, premi di seguro di kuido 
i kobransa di impuesto riba 
entrada i kapasidat. 
Sí korigí e entrada pa 
gasta di un kas di famia 
pa diferensia den grandura 
kompará i komposishon di 
kasnan, e ora ei e kompara- 
shon ta keda igual. 
Di e manera akí a kalku- 
lá e nivel di bienestar di 
kasnan bou di otro. E en- 
trada standarisá ta tambe e 
midí pa bienestar di miem- 
bronan di kas di famia. 


Direktorado Planifikashon i Desaroyo (R&O) di Entidat 
Públiko Boneiru ta partisipá ku ta sera Kaya Gilberto F. 
Croes parsialmente i tambe e sitio di parker na Stadion di 
Kralendijk enkonekshon ku Bonaire Music Festival. 


Dia: djabièrnè 23 i djasabra 24 di sèptèmber 2022. 


Ta pidi komunidat di Boneiru y tur outomobilista en partikular 
pa sigui e rutanan alternativo ku ta indiká ku bòrchinan. 


PARTISIPASHON 


Direktor di direktorado Planifikashon i Desaroyo 
Ing. Marlon Martina, MBA 


KRALENDIJK -- Sui- 
dadano Wicho Thodé a 
tuma nota di rama ku tabata 
krusa kaya na altura di Van 
den Tweel Supermarket i a 
kapnan. 
Ya pa algun siman por 
a mira mata di sumpiña a 
krusa nèt na e salida parti 
sùit di e supermarket. 
Diferente persona a mira 
Wicho ta kap e ramanan i 
a remarká, “hopi bon tra- 
bou.” 
Esaki ta poko fastioso na 
e sitio pa outonan ku mes- 
ter subi Kaya Industria, sa- 
liendo for di e supermarket. 


Wicho a duna un man 


Djadumingu miéntras hopi 
hende a bai kore kantu di 
laman disfrutá di fin di si- 
man, Wicho a grap un ma- 
chete i skèr pa kòrta mata i 
e ramanan. 
E siman aki esnan ku ta 
bishita Van den Tweel por 
tuma nota ku e ramanan 
a disparsé. Sigur algu di 
aploudí. Wicho: “Tin biá 
nos komo siudadano por 
duna un man. E no mester 
bira kustumber. Kada ken 
tin nan tarea. Mi a hasié, 
pasobra e ramanan tabata 
hasi e situashon poko fas- 
tioso na e krusada T.” 


Prome minister lo reuni cu Nacionnan Uni 


Sint Maarten. 
Entre otro: enseñansa, 
clima, liderazgo femenino 
y “Small Island Developing 
States” (SIDS). 

ORANJESTAD -- Den 
luna di september, e trabou- 
nan pa loke ta trata evalu- 
acion di cumplimiento den 
sector di aviacion di Aruba 
a cuminsa. E team di ICAO 
(Organization Internacional 
di Aviacion Civil) a tene 
diferente sesionnan exten- 
sivo pa repasa tur e ley- 
nan, procesonan actual di 
aviacion civil, pa cuminsa 
identifica puntonan di me- 
horacion. 
Manera ya caba a bin ta 
comunica, e meta ta pa Aru- 
ba bira lider den aviacion 
den Caribe. Pa logra esaki, 
ministerio di transporte, 
hunto cu Departamento di 
Aviacion Civil di Aruba 
(Directie 
Luchtvaart) 
a 


Pa sigui garantisa e nivel di siguridad den aviacion na Aruba 
Implementacion di un sistema sostenibel ta necesario 


compromete pa tuma paso- 
nan pa incrementa e nivel 
di cumplimento cu stan- 
dardnan di ICAO. 
Despues di 5 dia inten- 
sivo unda e expertonan di 
ICAO y tambe e team di 
Directie Luchtvaart di Aru- 
ba, a cuminsa pasa door di 
tur e leynan y procesonan 
cu ta resorta bou di Direc- 
tie Luchtvaart pero tambe 
den cooperacion cu ANSA 
y aeropuerto. Nan a atende 
cu p.e. asuntonan di certifi- 
cacion y vigilancia di aero- 
puerto, navegacion aereo 
y operacionnan di vuelo y 
licencia, dunando guia y 
asistencia den cada un di e 
temanan menciona. 
Na final di e siman, min- 


ister Arends a haci un bishi- 
ta na Directie Luchtvaart 
unda a sera conoci cu e 
team di ICAO pa asina haya 
un resumen di con e evalu- 
acion ta bayendo y con e 
team ta mira cu Aruba ta 
posiciona pa cu un posibel 
audit cu lo por ta tumando 
luga otro aña. 
E team di ICAO a se- 
gura minister cu nan ta 
sumamente 
positivo 
pa 
con e proceso ta andando y 
specialmente contento cu e 
team di profesionalnan den 
e sector cu ta traha cu dedi- 
cacion pa hunto hisa Aruba 
su nivel di siguridad di avi- 
acion civil. 
Nan ta admira e compro- 
miso cu Directie Luchtvaart 
tin pa implementa un siste- 
ma cu ta cumpli cu stan- 
dardnan internacional di 
aviacion. 
Un cos ta pa implementa 
e sistema, y otro cos ta pa 
sostene e sistema. Un punto 
di mehoracion cu a wordo 
menciona ta e sostenibili- 
dad di e sistema cu lo tincu 
wordo desaroya y imple- 


menta. Esaki no por pasa 
solamente pa e audit pero 
ta encera mantenimento 
tambe. ICAO su team ta 
remarca cu pa mantene e 
standardnan aki, Directie 
Luchtvaart ta rekeri re- 
cursonan financiero como 
tambe recurso humano. 
Trainingnan cu lo mes- 
ter tuma luga y cu ta tuma 
hopi tempo, pesey ta di 
suma importancia pa in- 
verti den profesionalnan cu 
tin e capacidad pero tambe 
pa retene e profesional nan 
aki, pa asina por sostene e 
sistema. Otro puntonan di 
atencion ta regulacionnan, 
guianan di siguridad cu 
mester wordo ahusta y tam- 
be legislacionan cu mester 
wordo reinforsa. 
E posibel audit cu lo ta 
tumando luga, ta aporta na 
hisa Aruba su clasificacion 
internacional na uno mas 
halto, esaki ta habri opor- 
tunidadnan economico den 
e sector di aviacion. Opor- 
tunidadnan cu ya for di 
basta tempo caba tin e po- 
tencial pa a wordo utilisa na 


beneficio di Aruba su sector 
di aviacion. 
Gobierno di Aruba y 
Directie Luchtvaart ta tu- 
mando pasonan pa hasi tur 
esaki posibel cual un di nan 
ta pa hasi e departamento 
autonomo 
di 
gobierno. 
Esaki ta habri oportunidad 
pa e departamento por fun- 
ciona na un manera mas in- 
dependiente y asina ta den 
posicion pa por genera en- 
trada cu lo contribui na un 
miho siguridad di aviacion 
pa Aruba. Minister Arends 
ta gradici e team di exper- 
tonan di ICAO y tambe co- 
leganan di Sint Maarten cu 
a bin Aruba pa a participa 
den e sesion nan y asina 
colabora den hisa e nivel 
di siguridad di aviacion 
den Caribe. Ta importante 
pa tambe menciona cu e 
bishita di ICAO na Aruba ta 
marcando historia door di ta 
e prome team di expertonan 
cu ta consisiti solamente di 
hende muhe. Sigur un logro 
remarcabel pa loke ta trata 
igualdad, diversidad y in- 
clusion di genero. 


ORANJESTAD -- Reci- 
entemente a tuma luga un 
ocasion hopi special. 
Prome Minister tabatin 
e honor pa efectua e tras- 
paso di yabi di e proyecto 
“Refugio Social”. Ta trata 
di un proyecto cu a wordo 
financia door di fondonan 
cu Hulanda a pone disponi- 
bel den cuadro di crisis di 
Venezuela. 
Prome Minister ta gradi- 
ci e organisacionnan Bu- 


Proyecto “refugio social” a keda cla 
Awor Aruba tin un shelter pa hende homber 


reau 
Rampenbestrijding, 
Fundacion Refugio Social 
y CEDE Aruba pa a coordi- 
na e proyecto aki. Particu- 
larmente CEDE Aruba cu a 
aplica pa e fondonan. 
Premier Wever-Croes a 
splica cu Fundacion Refu- 
gio Social ta encarga cu e 
necesidad cu lo prefera cu 
no tin mester di dje na Aru- 
ba. Sinembargo circum- 
stancianan a demostra cu e 
necesidad tey. Consecuen- 


temente, a percura pa por 
brinda na hende hombernan 
cu tin e necesidad, un dak 
riba nan cabes. 
Aruba ya tin shelter 
pa hende muhe y awor tin 
shelter pa hende homber 
tambe. CEDE Aruba cu a 
maneha e proceso di fondo 
di e proyecto, a informa cu 
siguientemente lo busca 
fondo pa e decoracion ‘in- 
richting’ di e shelter. 
Prome Minister a ter- 


mina deseando Fundacion 
Refugio Social hopi exito 
cu e trabou cu tin y ta gradi- 


ci tur organisacion envolvi 
cu a haci esaki e shelter pa 
hende homber un realidad. 

ORANJESTAD -- Un 
mucha muhe menor di edad 
a cay riba e acera banda di 
cura di Santana di Santa 
Cruz. Mesora muchanan 
di scol a rondon’e pa mira 
kico ta pasando. 
E damita lo a bira malo, 
algun automobilista mesora 
a baha bay yud’e. 
Segun nos por a com- 
pronde cu e damita no lo a 
desayuna y lo a bira malo. 
Un patruya cu tabata 
riba caminda a para pa mira 
kico ta pasando. 
Un rato despues e rapid 
responder di ambulance 
a yega y e paramedico a 
cuminsa trata e damita na 


e sitio. E damita tabata pidi 
awa, un persona ey banda a 
pasa e paramedico un boter 
di awa y e tabata muha su 
cara y cabes, pa tene fresco 
debi cu e tawata directa- 
mente den e solo fuerte. 
Mientras tabata war- 
dando riba yegada di am- 
bulance, e damita tabata 
mustra hopi spanta y tambe 
tabata tembla hopi. 
Na e sitio un di e 
muchanan a conta cu e 
damita lo mester a core pa 
su bida, pa motibo cu un 
gang di un otro bario a bin 
eynan bin busca nan pro- 
blema esaki tawata locual a 
wordo papia e momento ey. 


Tambe cu un di e 
muchanan di e gang lo ta- 
bata tin un arma riba dje y 
cu e damita cu su otro ami- 
ganan mester a core bay 
sconde. 
Door di esaki e damita a 
spanta y tambe a core bay, 
pero na momento cu e la 
core bay sconde e lo a bira 
malo y a cay. 
Pues 
e 
informacion 
aki tabata circula bou e 
muchanan. Polis a tuma 
dato di e hobencita aki y 
tambe locual el a declara. 
Segun nos a compronde 
mas trempan polis a haya 
informacion cu lo ta bay tin 
un pelea di gang eybanda. 


Un alumno a cay ariba acera y bira malo 


Polis a keda tira bista ey- 
banda, pero esaki danki 
Dios no a sosode. 
Paramediconan na yega- 
da di ambulance a tuma 


over pa sigui trata cu e ho- 
bencita. E damita mes no 
a papia nada otro y a para 
ariba cu ta malo el a bira 
door di no come. 


ORANJESTAD -- Si- 
man pasa riba diamars 13 
y diaranson 14 di septem- 
ber 2022 a tuma diferente 
reunion pa sector di salud 
publico coordina pa Carib- 
bean Public Health Agency 
(CARPHA) na Kingston, 
Jamaica. 
Durante esaki e repre- 


Representantenan di DVG a atende reunion di CARPHA 


sentantenan di Departe- 
mento di Salud Publico 
(DVG) a atende reunion 
anual dedica na control di 
criadero, malesanan cro- 
nico y comunicacion. 
Den 
comunicacion 
e 
reunion anual di Regional 
Health 
Communication 
Network (RHCN) diferente 


isla a wordo aserca pa duna 
presentacion di nan isla. 
Aruba sigur no a keda 
afo y seccion promocion di 
salud a duna un presenta- 
cion na e otro islanan den e 
area covid-19 y a comparti 
mensahenan di campaña- 
nan di Aruba y e progreso 
di e pais. 
CARPHA kier logra cu 


cada isla como miembro, 
pa hunto duna otro sosten 
pa cresemento den promo- 
cion di salud y comunica- 
cion den casonan di emer- 
gencia den futuro. 
E meta esencial pa edu- 
ca representantenan, y duna 
otro ayudo tecnico pa asisi- 
ti den coordinacion y forma 
plannan den mobilisa cada 


isla como miembro. 
E reunionnan a fi nalisa 
cu e lansamento di “Ca- 
ribbean moves initiative” 
na Emanicipation Park na 
Kingston. 
Salud Publico lo sigui 
lucha den area di preven- 
cion pa yuda nos comu- 
nidad mehora su estado di 
salud pa nos comunidad. 

ORANJESTAD -- Dia- 
huebs 15 di September a 
tuma luga e reunion publi- 
co den Parlamento pa trata 
e presupuesto di DOW. 12 
Parlamentario a vota pa 
sostene e presupuesto di 
DOW di e aña aki. 
Prome Minister Evelyn 
Wever-Croes a indica cu e 
presupuesto a yega Parla- 
mento basta laat a conse- 
cuencia di e trabounan cu 
a bin cerca debi na e pan- 
demia. Entre otro tambe 
tawatin diferente ley cu 
mester a wordo traha cu a 
trece tardansa na esaki. 
E presupuesto di DOW 
ta un presupuesto hopi 
particular. DOW ta haya 
un suma presupuesta den 


Presupuesto di DOW aproba 


Presupuesto di Pais Aruba 
pa traha cu ne. Pero como 
un compania di Gobierno, 
DOW mester trece un pre- 
supuesto detaya tambe se- 
para. 
Prome Minister a duna 
di conoce cu e aña aki, 
DOW lo no haya hopi fon- 
do pa motibo cu Gobierno 
mester a corta tur caminda, 
tambe na DOW. E presion 
cu CAFT ta pone cu mester 
baha salario, goederen en 
diensten, inversion, ta haci 
cu mester a corta tambe den 
e presupuesto di DOW. 
Sinembargo, 
Prome 
Minister a enfatisa, cu e 
poco fondo cu DOW tawa- 
tin disponibel, DOW a 
ehecuta diferente Proyecto 


grandi y cu impacto hopi 
grandi y positivo. Un ehem- 
pel di esaki ta e rotondo na 
Palm Beach cu a habri du- 
rante e siman aki. Tambe 
DOW a haci trabounan na 
e beachnan poninedo santo 
fresco y hacie mas bunita. 
Tambe DOW ta haci- 
endo trabounan interno di 
reorganisacion y automa- 
tisacion. Den e reorgan- 
isacion lo haci di DOW un 
departamento cu ta cumpli 
cu e exigencianan di awen- 
dia y cu ta sirbi pais Aruba 
hopi mas miho. 
Digitalisacion lo yuda 
duna miho servicio na cada 
ciudadano. Ya caba DOW a 
automatisa un formulario di 
keho (klachten formulier) 


cu por ser haya online. 
Pa medio di esaki, tur 
ciudadano por expresa nan 
preocupacion, keho y of de- 
seo. 
A base di esaki tambe, 
DOW por haya miho data 
y informacion pa sa unda lo 
tin pa pone mas atencion pa 
asina DOW haci nan trabou 
mas efi ciente cumpliendo 
asina cu e deseo di e comu- 
nidad. 
“E presupuesto a worde 
pasa den Parlmento y DOW 
cu esaki ta fi nalisa e trabou- 
nan di e aña aki. E Pre- 
suesto 2023 lo wordo trata 
pronto den Pafl ameno y 
ta spera cu esaki lo wordo 
aproba tambe. Goberno tin 
un trabou grandi pa haci 


di baha gasto. Esaki ta pa 
logra trece nos fi nansas bek 
na ordo. Lamentablemente, 
baha gasto kiermeen corta. 
Ora cu CAFT ta bisa pa 
baha gasto, hopi hende ta 
pensa cu ta e ministernan 
tin gastonan halto. Esaki 
no ta asina pasobra presu- 
puesto di e ministernan ta 
hopi chikito. Ta den e de- 
partamentonan mester baha 
gasto, y den esaki, DOW ta 
un ehempel pasobra ta hopi 
gasto mester a baha den e 
departamento aki. Y mi ta 
hopi orguyoso cu e maneho 
di DOW, cu poco fondo 
sinembargo a logra di haci 
hopi trabou”, Prome Mi- 
nister Evelyn Wever-Croes 
a duna di conoce. 


ORANJESTAD -- For 
di tur skina di Aruba, pa 
oranan largo pueblo a bin 
rindi ultimo honor na Etty 
Toppenberg diasabra main- 
ta, caminda sin duda a keda 
confi rma cuanto e cantante 
y fi gura unico aki, a nifi ca 
den bida di hopi hende. 
Di famia pa amigonan, di 
mandatario pa politiconan, 
di hoben y adultonan, tur 
a bin hunto pa compaña e 
mucha di Companashi riba 
su ultimo presentacion den 
publico. 
Un despedida digno, un 
ayo tristo pero un serie di 
recuerdonan cu lo perdura 
pa semper den mente y cu- 
rason di hopi mes. 


Aruba a despedi na grandi di su idolo Etty Toppenberg 

KRALENDIJK--Ku dos 
“hattrick” djadumingu úl- 
timo den Stadion Antonio 
Trenidad na Rincon den 
oranan di anochi, SV Atl. 
Flamingo di Nikiboko a 
golia SV Uruguay di An- 


Ku dos “hattrick” 
SV Atl. Flamingo a golia SV Uruguay 6-1 


triòl Pariba ku skor di 6-1, 
esaki den kontinuashon di 
plei-òf Buèlta Seis kampio- 
nato 2022 di futbòl di nos 
isla. 
E partido aki ta partido 
nr. 12 di e plei-òf, un par- 


tido ku 7 gol. 
Promé mitar di e par- 
tido, Atl. Flamingo na di 10 
minüt ku gol di Dangemir 
Cicilia, ta bai dilanti 1-0. 
Na di 17 minüt Dan- 
gemir ta hinka su di dos gol 
di e partido pa Atl. Flamin- 
go amplia bentaha na 2-0. 
Na di 42 minüt SV Uru- 
guay ta kòrta bentaha na 
1-2, esaki ku gol anotá pa 
Jurneth Clara. 
Na di 43 minüt di e par- 
tido, Yurick Seinpaal ta 
hasi e partido 3-1 pa Atl. 
Flamingo, skor tambe ku e 
partido a parti na dos kuné 
pa sosiegu. 
Di dos mitar, na di 48 
minüt di e partido, Yurick 
Seinpaal ta hinka su di dos 
gol di e partido pa Atl. Fla- 
mingo amplia bentaha na 
4-1. 
Na di 75 minüt di e par- 
tido, Dangemir Cicilia ta 
hinka su di 3 gol (hattrick) 
di e partido pa Atl. Flamin- 
go amplia bentaha na 5-1. 
Na di 88 minüt Yurick 
Seinpaal tambe ku no kier a 
keda tras, ta hinka su di tres 
gol (hattrick) di e partido pa 
Atl. Flamingo amplia ben- 
taha na 6-1 den e partido, 
skor tambe ku e partido a 
finalisá kuné. 
Rèfri ku a dirigí e par- 
tido aki ta Cassius Coffie. 
Un total di 371 fanátiko 
a paga pa mira e partido aki, 


loke ta bon pa 247 adulto, 
69 mucha i 55 fanátiko riba 
60 aña. 
Riba potrètnan e rèfri- 
nan, ekiponan i outornan di 
e golnan di e partido. 


KRALENDIJK--Nos 
kanadó ku tur aña aparte 
di kaminatanan aki na kas 
i tambe “Vierdaagse di 
Nijmenen, djadumingu úl- 
timo a kana tambe 22km 
na isla ruman Kòrsou. Tur 
aña Nazaro ta haña invi- 
tashon di e organisadónan 
na Kòrsou, pa e kaminata 
di 22KM riba Vlakte di San 
Pedro. E aña aki tambe e la 
haña invitashon pa esaki i 
honra tambe e invitashon i 
kana e 22KM djadumingu 
último. Tabata hopi kay- 
ente si segun Nazario a bisa 
pero a bai bon. E dianan aki 
manera ta konosí ta bastan- 
te kayente riba nos islanan 


ABC. Riba potrèt Nazario 
Alberto despues di e kami- 
nata djadumingu último na 
Kòrsou. 


Nazario a kana 
22KM na Kòrsou 


KRALENDIJK--Despu- 
es di e viktoria di 6-1 riba 
SV Uruguay djadumingu 
último, SV Atl. Flamingo ta 
komandá tabla di posishon 
ekiponan den Buèlta Seis 
kampionato 2022 di futbòl 
di nos isla. 


Posishon ekiponan. 
SV Atl. Flamingo 4 par- 


Atl. Flamingo na 
kabes Buèlta Seis 


tido hungá, 3 ganá 1 pèrdí 
9 punto. 
SV Real Rincon 4 hun- 
gá, 2 ganá1 empatá 1 pèrdí, 
7 punto. 
SV Vitesse 4 hungá, 2 
ganá 1 empatá 1 pèrdí, 7 
punto. 
SV Vespo 4 hungá, 1 
ganá 1 empatá 2 pèrdí, 4 
punto. 


SV Estrellas 4 hungá, 1 
ganá 1 empatá 2 pèrdí, 4 
punto. 
SV Uruguay 4 hungá, 1 
ganá 3 pèrdí 3 punto. 
Éksito na e ekiponan 
den e plei-òf Buèlta Seis, 
faltando 1 partido 
mas di e buèlta aki, di 
kua 4 ekipo lo klasifiká pa 
semifinal i 2 ta kai afó. 

KRALENDIJK--Siman 
pasá tabatin e fi nalnan di 
beisbòl di nos futuronan di 
Pony Fall League ku a tuma 
lugá na Ballpark Dudy 
Josphia na Tera Kòrִá, loke 
sigur tabata un gran éksito 
ku nos futuronan demost- 
rando tremendo abilidat. 


Resultado ﬁ nal. 
Kategoria U6. 
Wolfpack Rays kampi- 


on. Wolfpack Braves sup- 
kampion. Kampion bate. 
Thayriq Ignacio. 
MVP Ruijaynar Alexan- 
der. 


Kategoria U8. 
Wolfpack Mets kam- 
pion. Rincon Padres Sup- 
kampion. Esherieve Trini- 
dad i Jay-Sean Philipsgous 
kampion bate. Esherieve 
Trinidad MVP. 


Kategoria U10. 
Rincon Padres kampion. 
Stars supkampion. Kam- 
pion bate ta Juliandrick 
Janga. Kampion picher ta 
Aydon Fernandez. 
MVP ta Djayden Mer- 
cera. 


Kategoria U12. 
Wolfpack Red Sox kam- 
pion. Stars supkampion. 
Kampion 
picher 
ta 


Rozjendrick 
Beaumont. 
Kampion bate ta Anyerson 
Bernabela. MVP ta Rozjen- 
drick Beaumont. 


Kategoria U15. 
Kampion picher ta San- 
tiago Nunez. Kampion bate 
Dshawn 
Ignacio. 
MVP 
Steph-zion Levenstone. 
Pabien na ekiponan i 
hungadónan ku a kai den 
premiashon na fi nal di e di 


kuater kampionato Pony 
League pa e aña aki, loke ta 
“record”. 
Tin chèns ku mui proba- 
bel esaki lo por bira 5 kam- 
pionato pa e aña aki. 
Pabien tambe na e diri- 
gentenan di Pony League 
ku ta hasiendo un tremendo 
trabou den desaroyo di e 
deporte di beisbòl pa nos 
futuronan. Éksito i sigui ku 
e bon trabou. 


Resultado ﬁ nal Pony Fall League siman pasá 


ARUBA 

KRALENDIJK 
– 
E 
promé evento ku bahada di 
solo tabata un éksito, pues 
bai hasié atrobe. E biá akí 
ku hopi mas tantu pal’i 
Plantamentu pal’i mangel 


mangel yòn pa planta. 
E palunan di mangel yòn 
a krese den kultivo ku hopi 
amor i kuido i awor ta tem- 
pu pa planta nan otro ka- 


minda. Ta bai planta nan na 
e kosta parti sùit di e isla, 
den áreanan húmedo. 
Esaki lo hasi e kosta mas 
resiliente kontra kondishon 


di tempu ekstremo i ta pro- 
tehá e áreanan. E ta yuda 
tambe pa oumentá e biodi- 
versidat i redusí e efekto di 
eroshon. 


E evento ta tuma lugá 
djabièrnè 23 di sèptèmber 
for di 5’or di atardi, entre e 
kasnan di katibu na Peleké i 
Margate Bay. 


